Cesare Zacchi

Cesare Zacchi (født 28. november 1914 i Ortignano Raggiolo i Toscana i Italia, død 24. august 1991 i Roma) var en italiensk katolsk prelat som arbeidet i Den hellige stols diplomatiske tjeneste. Han representerte Kirken og Den hellige stol på Cuba fra 1967 til 1974 og ledet deretter Det pavelige diplomatakademi, som utdanner Pavestolens diplomater, fra 1975 til 1985.


== Liv og virke ==


=== Prest ===
Cesare Zacchi ble ordinert til prest 17. oktober 1937. For å forberede seg på en diplomatisk karriere begynte han på Det paavelige diplomatakademi i Roma i 1948.Han arbeidet i de apostoliske nuntiaturer i Østerrike, Jugoslavia, Colombia og Cuba. 


==== Cuba ====
Han hadde vært stasjonssjef på Cuba siden 1969 da nuntien der, Luigi Centoz, var blitt utnevnt til en stilling i Roma 5. juli 1962. Med Zacchis utnevnelse som midlertidig charge d'affaires for nuntiaturet i Cuba, håpet Vatikanet å etablere en modus vivendi under Castro-regimet. Zacchi sa: «Min hovedoppgave er å redusere mistilliten mellom det cubanske presteskap og regjeringen.»Den cubanske regjeringen nektet å anerkjenne de katolske biskopene på Cuba som noe annet enn agenter for en utenlandsk enhet; den ignorerte dem derfor og forholdt seg istedet til med Zacchi, hvis posisjon identifiserte ham som Pavestolens representant. Zacchi kom med positive kommentarer om regimet for å få en viss lempelse av myndighetenes restriksjoner. Med en viss suksess oppfordret han biskopene til å operere uten å antagonisere regjeringen og støtte samarbeid med regjeringsprogrammer.Zacchi sa til en intervjuer: «Den cubanske katolikk må bli del av de folkelige organisasjonene i samfunnet han lever i. Han må delta i frivillig arbeid, han må melde seg inn i militsen; han må bli med i sportslige og kulturelle organisasjoner. Han må også ta en aktiv del i studentbevegelsen og i profesjonelle organisasjoner. Dette vil naturligvis gi gjensidige impulser.»


=== Titulærbiskop ===
Den 16. september 1967 utnevnte pave Paul VI ham til titulærbiskop av Zella. Han mottok bispevielsen i Havanna den 12. desember 1967 av erkebiskop Emanuele Clarizio, apostolisk delegat i Canada, med medkonsekrantene Evelio Díaz y Cía, erkebiskop av Havanna, og José Maximino Eusebio Domínguez y Rodríguez biskop av Matanzas, og Fidel Castro deltok på mottakelsen etter seremonien.Den 24. mai 1974 eleverte pave Paul hans rang til titulærerkebiskop av Maura og utnevnte ham til apostolisk nuntius til Cuba; Zacchi presenterte sine akkreditiver til den cubanske utenriksministeren Raúl Roa den 20. desember 1974.


=== Roma ===
Den 1. juni 1975 ble han utnevnt til president for Det pavelige diplomatakademi. Han hadde den oppgaven frem til utnevnelsen av hans etterfølger, Justin Francis Rigali, den 8. juni 1985.Erkebiskop Cesare Zacchi døde i Roma den 22. august 1991.


== Episkopalgenealogi ==
Hans episkopalgenealogi er:

Kardinal Scipione Rebiba (1504-1577)
Kardinal Giulio Antonio Santori (1532-1602) * bispeviet 1566
Kardinal Girolamo Bernerio (1540-1611) *1586
Erkebiskop Galeazzo Sanvitale (1566-1622) *1604
Kardinal Ludovico Ludovisi  (1595-1632) *1621
Kardinal Luigi Caetani (1595-1642) *1622
Kardinal Ulderico Carpegna (1595-1679) *1630
Kardinal Paluzzo Paluzzi Altieri degli Albertoni (1623-1698) *1666
Pave Benedikt XIII (1649-1730) *1675
Pave Benedikt XIV (1675-1758) *1724
Pave Klemens XIII (1693-1769) *1743
Kardinal Marcantonio Colonna (1724-1793) *1762
Kardinal Hyacinthe-Sigismond Gerdil (1718-1802) *1777
Kardinal Giulio Maria della Somaglia (1744-1830) *1788
Kardinal Carlo Odescalchi (1785-1841) *1823
Kardinal Costantino Patrizi Naro (1798-1876) *1828
Kardinal Lucido Maria Parocchi (1833-1903) *1871
Pave Pius X (1835-1914) *1884
Kardinal Gaetano de Lai (1853–1928) *1911
Kardinal Raffaele Carlo Rossi (1876–1948) *1920
Erkebiskop Emanuele Clarizio (1911–2001) *1961
Erkebiskop Cesare Zacchi (1914-1991) *1967


== Referanser ==